OpenLLM-France/wikimedia huggingface dataset:
# Služobníci

Služobníci (euskaraz: «mirabeak») 2020ko Ivan Ostrochovský txekiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Txekoslovakian girotzen da, 1980ko hamarkada inguruan. Eliza Katolikoak garai korapilatsua bizi du, eta erregimen komunista erakunde hori suntsitzeko asmoz agertu da. Hala, adierazpenari eta sinesmenari lotutako murrizketa ugari jasan beharko ditu gizarteak.

## Aktoreak

* Samuel Skyva: Juraj
* Samuel Polakovič: Michal
* Vlad Ivanov: Doktor Ivan
* Vladimír Strnisko: Dean
* Milan Mikulčík: Geistlicher
* Tomáš Turek: Präfekt
* Vladimír Zboroň: Sekretär
* Martin Šulík: Arzt
* Vladimír Obšil: Coufar

## Erreferentziak

* ↑ «Sluzobnici» Berria 2021-05-22 CC BY-SA 4.0 lizentziapean.

## Kanpo estekak

* Datuak: Q85123159
# Anthropoid (filma)

Anthropoid 2016ko Sean Ellis britainiarrak zuzendutako gerra film epiko bat da. Cillian Murphy, Jamie Dornan, Charlotte Le Bon, Anna Geislerová, Harry Lloyd eta Toby Jones aktoreek antzeztu zuten.
Bigarren Mundu Gerran jazotako Anthropoid Operazioan oinarritua dago.

## Sinoposia

Oharra: Atal honek istorio osoa edo amaiera argitzen du.
1942, Bigarren Mundu Gerra, Praga, 1942. Jozef Gabčík (Cillian Murphy) eslovakiarra eta Jan Kubiš (Jamie Dornan) txekiarra hegazkin batettik hiriburutik hurbileko eremu batean paratxutxean jauzi edin dute, Reinhard Heydrich, ezizenez "Pragako Harakina" eta SSetako buruzagi nagusi nazia hiltzeko asmoz. Ekintza honek Anthropoid Operazioa izena jasoko du.

## Aktoreak

* Cillian Murphy: Jozef Gabčík
* Jamie Dornan: Jan Kubiš
* Charlotte Le Bon: Marie Kovárníková
* Anna Geislerová: Lenka Fafková
* Harry Lloyd: Adolf Opálka
* Toby Jones: Osaba Hajský
* Alena Mihulová: Moravec andrea
* Marcin Dorociński: Ladislav Vaněk
* Bill Milner: Ata Moravec
* Sam Keeley: Josef Bublík
* Jiří Šimek: Karel Čurda
* Mish Boyko: Jan Hrubý
* Václav Neužil: Josef Valcik
* Andrej Polák: Jaroslav Svarc
* Sean Mahon: Eduard doktorea
* Detlef Bothe: Reinhard Heydrich
* Nicolai Borger: Luebakiko alemaniar soldadua

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q20814438
# Child 44 (filma)

Child 44 (euskaraz: «44. Haurra») 2015eko Daniel Espinosa suediar zinema zuzendariak zuzendutako misteriozko film dramatikoa da. Tom Rob Smith ingeles idazlearen 2008ko izenburu berdineko eleberrian oinarritua dago. Tom Hardy, Gary Oldman, Noomi Rapace, Joel Kinnaman, Paddy Considine, Jason Clarke eta Vincent Cassel aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
1953, Sobietar Batasuna. Leo Stepanovich Demidov (Tom Hardy) haur batzuen hilketa kasua ikertzea erabaki duen sobietar zerbitzu sekretuko agente bat da, ustez eta bertsio ofizialaren arabera mota honetako krimenak jazotzen ez diren herrialdean. Estatuak ez du errealitatea ikusi nahi eta ez du hiltzailea atzeman nahi, haurren heriotzak istripu gisa aurkeztuz kasua ezkutatu eta agintariek Leo erbesteratuko dute. Baina Leok ez du bidegabekeriaren aurrean ezikusirik egingo eta kasuaren arriskua kontutan hartuz, Raisa (Noomi Rapace) emaztearen laguntzaz, erruduna topatu arte ikerketarekin jarraituko du.

## Aktoreak

* Tom Hardy: Leo Demidov kapitaina
* Noomi Rapace: Raisa Demidova
* Joel Kinnaman: Vasili Nikitin
* Gary Oldman: Nesterov jenerala
* Vincent Cassel as Major Kuzmin
* Jason Clarke: Anatoly Brodsky
* Paddy Considine: Vladimir Malevich
* Josef Altin: Alexander
* Sam Spruell: Tyapkin doktorea
* Ned Dennehy: Kolonela
* Fares Fares: Alexei Andreyev tenientea
* Nikolaj Lie Kaas: Ivan Sukov
* Mark Lewis Jones: Tortoise
* Anna Rust: Sasha
* Xavier Atkins: Pavel
* Sonny Ashbourne Serkis: Artur
* Kevin Clarke: MGBko agentea
* Petr Vanek: Fyodor
* Max Rowntree: Andrej
* David Bowles: Volskeko 2. ikertzailea (krediturik gabe)
* Michael Nardone: Semyon Okun
* Fedja Stukan: Sergei
* Anssi Lindström: Alexander Pickup
* Harmon Joseph: Vadim
* Charles Dance: Grachev maiorra
* Tara Fitzgerald: Inessa Nesterov
* Samuel Buttery: Varlan Babinic
* Agnieszka Grochowska: Nina Andreeva

## Kanpo estekak

* IMDBko fitxa irakurgai (Ingelesez)
* Datuak: Q13806247
# La Danseuse (2016ko filma)

La Danseuse (euskaraz: «Dantzaria») 2016ko Stéphanie Di Giusto frantziar zinema zuzendariak zuzendutako biografia film bat da. Giovanni Lista idazlearen Loïe Fuller : Danseuse de la Belle époque eleberrian oinarritua dago, era berean liburu horretan Loie Fuller estatubatuar dantzariaren biografia kontatzen da. Soko, Gaspard Ulliel, Mélanie Thierry, Lily-Rose Depp eta François Damiens aktoreek antzeztu zuten. 2016ko Canneseko Zinemaldian estreinatu zen.
Gidoilarietako bat euskal jatorriko Thomas Bidegain izan zen.

## Sinopsia

Oharra: Atal honek istorio osoa edo amaiera argitzen du.
Inorri ez zitzaion AEBetako Mendebalde Urrun basatian jaiotako Loïe Fuller (Soko) estatubatuar neska gaztea Belle Époque garaiko ikur bilakatuko zenik burutik ere pasako, are eta gutxiago Parisko Operako dantzari eta izar bilakatuko zenik. Urteak igaro hala, bizkarreko min izugarria jasan eta antzokietako argiztapenaren ondorioz ikusmena kaltetua izan arren, ez zuen inoiz bere dantza estiloa perfekzionatzetik utzi. Halere, arrakastaren egarriz etorritako Isadora Duncan (Lily-Rose Depp) aberkide dantzari gazte bikainak Fullerren gainbeherari hasiera emango dio.

## Aktoreak

* Soko: Loie Fuller
* Gaspard Ulliel: Louis
* Mélanie Thierry: Gabrielle
* Lily-Rose Depp: Isadora Duncan
* François Damiens: Marchand
* Louis-Do de Lencquesaing: Armand
* Denis Ménochet: Ruben
* Amanda Plummer: Lili
* William Houston: Rud
* Shimehiro Nishikawa: Sada Yacco

## Kanpo estekak

* La Danseuse filmaren iragarkia ikusgai. Youtube.com (Frantsesez)
* La Danseuse filmaren IMDBko fitxa irakurgai (Ingelesez)
* Datuak: Q23768068
# La Vie en rose (filma)

La Vie en rose edota La Môme (euskaraz: «Bizitza Arrosaz» edota «Txantxangorria») 2007ko Olivier Dahan frantziar zinema zuzendari eta gidoigileak zuzendu eta idatzitako musikal biografia film bat da. Édith Piaf frantziar abeslari ospetsuaren bizitzan oinarritua dago. Marion Cotillard, Gérard Depardieu eta Sylvie Testud aktoreek antzeztu zuten.
Emakumezko aktore onenaren Oscar Saria (Marion Cotillard) eta Makillaje onenaren Oscar Saria (Didier Lavergne eta Jan Archibald) irabazi zituen. Bestalde, lau BAFTA Sari, bost César Sari eta Urrezko Globo Sari bat ere irabazi zituen.

## Sinopsia

Oharra: Atal honek istorio osoa edo amaiera argitzen du.
Édith Piaf (Marion Cotillard), ezizenez «Txantxangorri Kumea» (La Môme Piaf), frantziar abeslari ezagunaren bizitzako zatiak agertzen dira, bere haurtzaro eta gaztarotik hasi, eta bere garairik loriatsuena arte, bere adiskideak, poztasunak eta atsekabeak, bere bizitzako gertakari dramatikoenak, heriotza, eta abar.

## Aktoreak

* Marion Cotillard: Édith Piaf
* Gérard Depardieu: Louis Leplée
* Sylvie Testud: Mômone (Simone Berteaut)
* Jean-Pierre Martins: Marcel Cerdan
* Emmanuelle Seigner: Titine
* Pascal Greggory: Louis Barrier
* Catherine Allégret: Louise Gassion
* Jean-Paul Rouve: Louis Gassion
* Clotilde Courau: Anetta Gassion
* Marie-Armelle Deguy: Marguerite Monnot
* Marc Barbé: Raymond Asso
* Caroline Raynaud: Ginou
* Denis Ménochet: Kazetaria Orlyn
* Pavlína Němcová: Estatubatuar kazetaria
* Harry Hadden-Paton: Doug Davis
* Caroline Sihol: Marlene Dietrich
* Pauline Burlet: Édith Piaf gaztea

## Kanpo estekak

* La Vie en rose filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q236217
* Multimedia: La Môme (La vie en rose) / Q236217
# Štěstí

Štěstí 2005. urtean Bohdan Slámak zuzendutako filma da.

## Sinopsia

Oharra: Atal honek istorio osoa edo amaiera argitzen du.
Monika, Tonik eta Dasha txikitako lagunak dira. Monikak, neska adeitsu eta bihotz onekoak, supermerkatu batean lan egiten du, AEBetara joana den mutil-lagunak, Georgek, hegazkin txartela bidaltzeko eta berarekin elkartzeko zain dagoen bitartean.

## Aktoreak

* Anna Geislerová - Dasha
* Pavel Liška - Toník
* Tatiana Vilhelmová - Monika
* Marek Daniel - Jára
* Zuzana Krónerová - Teta
* Vanda Hybnerová - Ženuška

## Erreferentzia

* ↑ www.sansebastianfestival.com

## Kanpo estekak

* Datuak: Q169296
# Arrate Irratia

Arrate Irratia Eibarko (Gipuzkoa) Arrate auzotik emititzen duen euskara hutsezko irrati katea da, FMko 89.7an.

## Historia

1959ko abenduaren 23an sortu zuen Arrate Irratia Pedro Gorostidi abadeak. Bere helburua inguruko euskaldunen berri ematea izan da, euskarazko informazioari eta musikari leku zabala eginez.
1964ean gobernuak itxi egin zuen, salaketa politikoak zirela eta. 1978an lortu zuten berriz irekitzea, inguruko herrietako euskaltzaleak bazkide bihurtuta.

## Programazioa

Arrate Irratiak inguruko herrien berri ematen du gehienbat. Eliza katolikoak sortutako irrati katea denez, egunero eskaintzen dute meza, goizeko bederatzietan, eta arrosarioa, arratsaldeko zazpi eta erdietan.
Ezagunak dira, halaber, zorion agurren tartea, hainbat lekutako musika (euskal musika tradizionala, mexikarra, klasikoa...) eta herrietako albistegiak (Eibar, Ermua, Mallabia, Markina-Xemein, Bergara, Soraluze, Deba, Mutriku, Urola Kosta, Zaldibar, Elgoibar...). Albiste orokorragoak eskaintzeko, Euskadi Irratiarekin egiten du bat.
Horretaz gain, astelehen eta asteazken arratsaldeko 8:20 bueltan herri kirolak izaten dituzte bertan hizpide. Lehen lehenik, asteko herri kirolari protagonista batekin hitz egiten dute tartetxo batez eta gero, Aitor Aizpurua "Olarrea"-k herri kiroletako berriak ematen ditu Azkoitiatik (jokatutako probetako emaitzak eta jokatu beharreko probetako egutegia).

## Hedapena

Gipuzkoa erdi eta mendebaldean eta Bizkaiko ekialdean entzuten da. Horrez gain, Internetean streaming bidez ere entzun daiteke mundu osoan zehar.

## Ikus, gainera

* Euskarazko irrati kateak

## Kanpo estekak

* Arrate Irratiaren orrialdea
* Datuak: Q12254091
# El Sidróngo leizea

El Sidróngo leizea (asturieraz: Cueva del Sidrón; gaztelaniaz: cueva de El Sidrón) Asturiasko Piloña udalerrian kokatua dagoen leize-zulo bat da.
Paleolito garaiko labar margoak ere dituen leize honetan 1994an Neanderthalgo gizakien aztarnak topatu zituzten. Oso egoera onean zeuden eta hauei esker neanderthalen ADN mitokondriala sekuentziatzea lortu zuten.

## Erreferentziak

* ↑ Green RE et al. (2010). «A draft sequence of the Neandertal genome» Science 5979 (328): 710 - 722. doi:10.1126/science.1188021..

## Kanpo estekak

* Datuak: Q1323820
# Louis Thiétard

Louis Thietard (Anzin, 1910eko maiatzaren 31 – Saint-Gilles-Croix-de-Vie, 1998ko urtarrilaren 21a), Frantziako txirrindularia zen. Paris-Camembert lasterketaren lehen ekitaldia irabazi zuen.

## Palmaresa

1933
* 3. Paris-Bourgesen
1934
* Paris-Camembert
1935
* Doubseko Tourra
1937
* Polymultipliée
1938
* Modela
* Circuit de Lorraine
* 2. Doubseko Tourrean
1939
* Paris-Caen
1942
* Espainiako Vueltako bi etapa
1943
* Aix-en-Provenceko Sari Nagusia
1944
* 3. Paris-Roubaixen
* 3. Paris-Toursen
1945
* Paris-Caen
* 4. Paris-Roubaixen
1946
* Suitzako Itzuliko etapa bat
1947
* Arras
* Moutiers
* 3. Paris-Roubaixen

## Kanpo estekak

Louis Thiétard - ProCyclingStats
* Datuak: Q59535
# René Vietto

Rene Vietto (Rocheville, 1914ko otsailaren 17a - Bollene, 1988ko urriaren 14a) frantziar txirrindulari bat izan zen. Bigarren Mundu Gerra baino lehenagoko eskalatzailerik onena zela uste da. Oso famatua izan zen batez ere 1934ko Frantziako Tourrean gertatu zen historia bategatik. Hau da, bera aurrean zihoan eta bere liderra arazo bat izan zuen bere txirrindularekin. Hori jakitean, atzera joan zen eta berea eman zion. Hala eta guztiz ere, bostgarren amaitu zuen Tourra.

## Taldeak

* Olympia (1933).
* Helyett (1935-1944).
* France Sport-Dunlop (1946-1949).
* Heylett-Hutchinson (1950-1951).
* Vietto (1952-1953).

## Palmaresa

1932
* Cannesko Sari Nagusia.
1933
* Cannes Sari Nagusia.
1934
* 5. Frantziako Tourrean, Mendiko Sailkapena eta lau etapa.
* Wolber Sari Nagusia.
1935
* Paris-Niza.
* 8. Frantziako Tourrean eta bi etapa.
1938
* Polymultipliée
1939
* 2. Frantziako Tourrean.
1941
* Frantziako errepideko txirrindularitza txapelketa.
1942
* Espainiako Vueltako bi etapa.
1947
* 5. Frantziako Tourrean eta bi etapa.
1948
* Cannesko Sari Nagusia.

## Kanpo estekak

René Vietto - ProCyclingStats
* Datuak: Q1357762
* Multimedia: René Vietto / Q1357762
# Nazaret

    Artikulu hau Mendebaldeko Asiako hiriari buruzkoa da; Donostiako ikastetxea gaitzat duena beste hau da: «Nazaret Zentroa»
Nazaret (arabieraz: النَّاصِرَة‎, an-Nāṣira; hebreeraz: נָצְרַת‎, Nāṣraṯ; asirieraz: ܢܨܪܬ, Naṣrath), mendebaldeko Asiako hiria da, Ekialde Hurbilean, Israelen kokatua. Israelgo Iparraldeko barrutiko hiri populatuena da, eta Galilearen hegoaldean, Libanoko mendien hegoaldean dago, Tabor menditik 10 km hegoaldera eta Galileako itsasotik edo Tiberiades aintziratik 23 km mendebaldera.
Israelen barnean arabiar jatorriko herritar gehien biltzen dituen herria da. 70.000 biztanle ditu, %31 kristauak eta gainerako gehienak musulmanak. Ondoan daukan Nazaret Illit herrixkan 44.000 judu bizi dira.
Kristauentzat esanahi bereziko herria da; tradizioaren arabera bertakoa zen Maria, Jesusen ama, eta Jesusek ere bere haurtzaroa eta gaztaroa bertan igaro zituen, 30 urte zituenean herriz-herri bere mezua zabaltzen hasi zen arte.

## Klima

Nazaretek uda lehorreko Klima mediterraneo (Köppen klima sailkapena: Csa) du.
Datu klimatikoak (Nazaret) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 22 | 28 | 31 | 37 | 42 | 40 | 40 | 42 | 41 | 38 | 32 | 30 | ' |
| Batez besteko tenperatura maximoa (°C) | 15.2 | 16.0 | 18.3 | 22.7 | 27.9 | 30.1 | 31.2 | 31.6 | 30.0 | 28.1 | 23.5 | 17.5 | 24.3 |
| Batez besteko tenperatura (ºC) | 11.2 | 12.0 | 13.6 | 17.1 | 21.8 | 24.4 | 26.0 | 26.6 | 25.0 | 22.8 | 18.7 | 13.7 | 19.4 |
| Batez besteko tenperatura minimoa (°C) | 7.1 | 7.9 | 8.9 | 11.5 | 15.7 | 18.7 | 20.8 | 21.5 | 19.9 | 17.5 | 13.8 | 9.8 | 14.4 |
| Erregistraturiko tenperatura minimoa (°C) | -2.4 | -3.9 | -1 | 2 | 6 | 8 | 17 | 17 | 12 | 7 | 1 | -1.4 | ' |
| Pilatutako prezipitazioa (mm) | 156 | 111 | 72 | 23 | 7 | 0 | 0 | 0 | 1 | 15 | 72 | 123 | 580 |
| Prezipitazio egunak (≥ 1 mm) | 16 | 14 | 11 | 6 | 3 | 1 | 0 | 1 | 1 | 6 | 9 | 15 | 83 |
| Hezetasuna (%) | 68 | 63 | 61 | 53 | 50 | 50 | 52 | 55 | 56 | 59 | 59 | 70 | 58 |
| Iturria (1): ||||||||||||||
| Iturria (2): (eguzki-orduak) ||||||||||||||

## Hiri eta herri senidetuak

* Florentzia, Italia
* Loreto, Italia
* Naplusa, Palestina
* Saint-Denis, Frantzia
* Haga, Herbehereak
* Częstochowa, Polonia

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Euskaltzaindia. (2006-1-27). Antzinateko hirien euskarazko izenak. .
* 1 2 (Ingelesez) King-Irani, Laurie. (1996ko udaberria). «Review of "Beyond the Basilica: Christians and Muslims in Nazareth"» Journal of Palestine Studies 25 (3): 103–105. doi:10.1525/jps.1996.25.3.00p0131i. ISSN 0377-919X..
* ↑ Climate-Data. Climate: Nazareth. .
* ↑ Weather2Travel. Nazareth Climate. .

## Kanpo estekak

* (Arabieraz)Nazareteko webgune ofiziala
* Datuak: Q430776
* Multimedia: Nazareth / Q430776
# Amildegiaren mendia

Amildegiaren mendia (hebreeraz: הר הקפיצה‎, Har HaKfitsa; arabieraz: جبل القفزة‎, Jebel al-Qafzeh, euskaraz: «jauziaren mendia») edo Kedumim mendia egungo Nazaretetik bi kilometroatara hego-mendebalderantz dagoen mendia da.
Batzuen ustez, Lukasen Ebanjelioan (Lk 4:29-30) deskribatutako Jesusen arbuioaren kokalekua da. Bibliak kontatzen duenez, nazaretarrek ez zuten Jesus onartu, Mesias handik behera jaurti saiatu ziren bitartean, baina "haien artetik igaro eta bere bidetik joan zen".
Qafzeh haitzuloan egindako indusketa arkeologikoek, mendian, duela 100.000 urteko giza hondakinak aurkitu zituzten. Giza hezurdurak okre gorriarekin batera agertu ziren, hezurren ondoan bakarrik aurkitzen zena, ehorzketak sinbolikoak zirela iradokiz. Aurkikuntza honen aurretik, zientzialariek giza arrazonamendu sinbolikoak askoz geroago- duela 50.000 urte inguru- eboluzionatu zuela uste zuten.
XX. mendean, mendia harrobi gisa erabili zuten, orain abandonatuta. Afula eta Jezreelgo harana zuzenean Nazareterekin lotzen dituen 60. autobidea mendian zulatutako tunel batetik igarotzen da, harrobi zaharraren tokian.
2009ko maiatzaren 14an, Benedikto XVI.a aita santuak meza eman zuen mendi honetan, Lurralde Santura egindako bisitan. Errituan 40.000 lagunek parte hartu zuten.

## Erreferentziak

* ↑ (Ingelesez) «The Mount of Precipice» Nazareth Cultural & Tourism Association.
* ↑ (Ingelesez) Whitehouse, David. (2003-12-11). «Cave colours reveal mental leap» BBC News.
* ↑ (Hebreeraz) Ashkenazi, Eli. (2008-11-18). «"כביש מנהרות" חדש יחבר בין עפולה לנצרת ונצרת-עלית» Haaretz.
* ↑ (Ingelesez) Thavis, John. (2009-05-14). «Pope nears end of Holy Land trip with visit to Nazareth» Catholic News Service.

## Kanpo estekak

* Datuak: Q2602652
* Multimedia: Mount Precipice / Q2602652
# Raúl Soldi

Raúl Soldi (Buenos Aires, 1905eko martxoaren 27a - ibidem, 1994ko apirilaren 21a) argentinar margolaria izan zen, Argentinako espresionismoaren ordezkari nagusietako bat.
Buenos Airesko Arte Ederretako Akademia Nazionalean egin zituen ikasketak, eta Europan, Milango Brera Akademian sakondu zituen. 1932an itzuli zen Argentinara, eta, urtebete geroago, bakarkako bere lehen erakusketa egin zuen. Garai hartan zinemarako antzeztokiak prestatzen hasi zen lanean. Bere lana Argentinatik kanpo ezagutarazteko, Parisko Nazioarteko Erakusketan parte hartu zuen 1937an, New Yorkeko Nazioarteko Erakusketan 1939an, San Franciscoko erakusketa batean ere bai eta abar. Argentinan, ospe handiko margolari bihurturik, margolaritzako bi sari nagusiak jaso zituen: Areto Nazionaleko Lehen Saria (1948) eta Augusto Palanza Saria, Arte Ederretako Akademia Nazionalaren sari nagusia. Bere lanen artean muralak ditu aipagarrienetakoak. Lehenengoak 1953an egin zituen, Glewko Santa Ana kaperan, eta Santa Fe Galerian. 1958an bere obraren lehenengo atzera begirakoa egin zen, 100 obra baino gehiagorekin, Witcomb Galerian. Urte horretan bertan nazioarteko onespena jaso zuen, Sao Pauloko Bienioan sari bat jasota. Lanik aipagarrienak Colon Antzokiko kupulako freskoak (Buenos Aires, 1966) eta Deikundearen Basilikaren kapera bateko freskoak (Nazaret, 1968) ditu. Bere obra munduko museo onenetan aurki daiteke, hala nola New Yorkeko Arte Modernoko Museoan, Florentzian eta Milanen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* Datuak: Q3752616
* Multimedia: Raúl Soldi / Q3752616
# Alejandro Aróstegui

Alejandro Aróstegui (Bluefields, Zelaya, 1935eko uztailaren 4a) artista bisual eta muralista nikaraguarra. Latinoamerikan garrantzi handikotzat jotzen den Nikaraguako margolaria. Nikaraguako pinturan elementu ez-tradizionalen erabilerarekin ikuspegi unibertsala sartu zuen. Praxis taldearen, galeriaren eta aldizkariaren sortzailea. Latinoamerikako, Estatu Batuetako eta Europako kritikari ospetsuek aintzatetsi dute. Bakarkako erakusketak egin ditu Ameriketako eta Europako museo garrantzitsuetan. Teknika mistoan, collagean eta oihal gaineko testuretan egiten du lan, Nikaraguako paisaia telurikoaren eta aintzirakoaren barruan.

## Biografia

Bluefieldsen jaio zen, Zelaya departamenduan, 1935eko uztailaren 4an. 1940an, familiarekin Managuara joan zen bizitzera. Lehen eta bigarren hezkuntza hasi zituen, Managuako Institutu Pedagogikoa, batxilergoa 1953an.
Ikasketak: Arkitektura, Tulaneko Unibertsitatea, New Orleans, Estatu Batuak (1954). Pintura, Ringling School of Art, Sarasota, Estatu Batuak (1955-58). San Marco Akademia, Florentzia, Italia (1958-59). Ecole de Beaux Art, Paris, Frantzia (1960-62).
1963an itzuli zen Nikaraguara, Rodrigo Peñalba maisuak gonbidatuta, eta bere lehen erakusketa pertsonala aurkeztu zuen, Arte Ederren Eskola Nazionala. Praxis taldearen eta galeriaren sortzailea eta zuzendaria, Managua. New Yorken bizi da bost urtez, eta erakustaldi pertsonalak eta kolektiboak egiten ditu Estatu Batuetan eta handik kanpo. 1972an Nikaraguara itzuli zen, Praxis Taldea berrantolatu zuen, Praxis Aldizkariaren bi zenbaki argitaratu ziren. 1972ko Managuako lurrikarak suntsitutako Galería Praxisen lokal berria inauguratu zen.
Galería Praxis-eko (Managua, 1963-1966-1972) zuzendari izan da. Arte Ederretako zuzendaria, UNAN, León (1972). Arte Plastikoen Eskola Nazionaleko zuzendaria, Managua, (1983-84). Giza Zientzien Fakultateko Kontseiluko aholkularia, UCA, Managua, Nikaragua (1995). Rubén Darío Antzerki Nazionaleko Arte Plastikoen Kontseiluko aholkularia, Managua (1997).

## Kanpo estekak

* Datuak: Q2836844
# Deikundearen Basilika

Deikundearen basilika (latinez: Basilica Annuntiationis, arabieraz: كنيسة البشارة‎, hebreeraz: כנסיית הבשורה‎) Nazaret en dagoen eliza katolikoa da.
Eliza, tradizio katolikoaren arabera, Deikundea gertatu zen tokian eraiki zuten. Tradizio greziar ortodoxoak dioenez, gertaera hau Maria Nazareteko tokiko iturri batetik ura ateratzen ari zenean gertatu zen, eta Deikundearen eliza greziar ortodoxoa leku alternatibo horretan eraiki zuten.
Gaur egungo eliza bi solairuko eraikina da, 1960-1969 urteen artean eraikia, bizantziar eliza zaharraren eta gurutzatuen ondorengo elizaren kokalekuaren gainean. Frantziskotarrek 1730ean berreraiki zuten, Zahir al-Umarren baimenarekin. Barrualdean, beheko solairuan, Deikundearen Haitzuloa dago, kristau askok Ama Birjinaren haurtzaroko etxearen hondakintzat jotzen dutena.
Basilika minor honetan, mosaikoak dituen galeria bat dago, hainbat herrialdetako Andre Mariaren adbokazio garrantzitsuenetako batzuk irudikatzen dituena.

## Erreferentziak

* ↑ (Ingelesez) Halevi, Masha. (2010eko urtarrila). «The Politics Behind the Construction of the Modern Church of the Annunciation in Nazareth» The Catholic Historical Review 96 (1): 27–55..
* ↑ (Ingelesez) Emmett, Chad F.. (1995). Beyond the basilica : Christians and Muslims in Nazareth. Chicago: University of Chicago Press, 101 or. ISBN 0-226-20711-0. OCLC .30735259.
# Deikundearen basilika

Deikundearen basilika (latinez: Basilica Annuntiationis, arabieraz: كنيسة البشارة‎, hebreeraz: כנסיית הבשורה‎) Nazaret en dagoen eliza katolikoa da.
Eliza, tradizio katolikoaren arabera, Deikundea gertatu zen tokian eraiki zuten. Tradizio greziar ortodoxoak dioenez, gertaera hau Maria Nazareteko tokiko iturri batetik ura ateratzen ari zenean gertatu zen, eta Deikundearen eliza greziar ortodoxoa leku alternatibo horretan eraiki zuten.
Gaur egungo eliza bi solairuko eraikina da, 1960-1969 urteen artean eraikia, bizantziar eliza zaharraren eta gurutzatuen ondorengo elizaren kokalekuaren gainean. Frantziskotarrek 1730ean berreraiki zuten, Zahir al-Umarren baimenarekin. Barrualdean, beheko solairuan, Deikundearen Haitzuloa dago, kristau askok Ama Birjinaren haurtzaroko etxearen hondakintzat jotzen dutena.
Basilika txiki honetan, mosaikoak dituen galeria bat dago, hainbat herrialdetako Andre Mariaren adbokazio garrantzitsuenetako batzuk irudikatzen dituena.

## Erreferentziak

* ↑ (Ingelesez) Halevi, Masha. (2010eko urtarrila). «The Politics Behind the Construction of the Modern Church of the Annunciation in Nazareth» The Catholic Historical Review 96 (1): 27–55..
* ↑ (Ingelesez) Emmett, Chad F.. (1995). Beyond the basilica : Christians and Muslims in Nazareth. Chicago: University of Chicago Press, 101 or. ISBN 0-226-20711-0. OCLC .30735259.

## Kanpo estekak

* Datuak: Q130815
* Multimedia: Church of the Annunciation / Q130815